b'\n_START_ARTICLE_\nWithin Destruction\n_START_SECTION_\nZvrst glasbe\n_START_PARAGRAPH_\nPo prvem albumu From the Depths v slogu melodic death metala je skupina za\xc4\x8dela preigravati deathcore. Zaradi uporabe slamov so se ogla\xc5\xa1evali kot slamming deathcore oziroma brutal deathcore skupina, kar je spro\xc5\xbeilo veliko negodovanja pri tako imenovanih elitisti\xc4\x8dnih metalcih, ki so trdili, da glasba Within Destruction ne vsebuje elementov slam death metala. V odgovor je skupina \xc5\xa1aljivo za\xc4\x8dela imenovati svoj slog kot true slam, kar se je med privr\xc5\xbeenci skupine odli\xc4\x8dno prijelo.\n_START_SECTION_\nPopularnost\n_START_PARAGRAPH_\nWithin Destruction so v roku nekaj let postali mednarodno najprepoznavnej\xc5\xa1a slovenska metal skupina. Zaradi majhnosti slovenskega poslu\xc5\xa1alstva in geografske razporeditve priljubljenosti deathcora po svetu - priljubljen je predvsem v anglosa\xc5\xa1kih predelih sveta (Velika Britanija, ZDA, Ju\xc5\xbena Afrika, Avstralija) - so v zadnjih letih izvedli ve\xc4\x8d mednarodnih turnej do Velike Britanije. Po izidu albuma Void so nase opozorili z buy-on turnejo Sickness Descends on Europe Tour, kjer so nastopali skupaj z uveljavljenimi Disentomb, Visceral Disgorge in Kraanium. Zelo uspe\xc5\xa1no evropsko turnejo Deathwih Tour so imeli tudi po izidu albuma Deathwish._NEWLINE_Julija 2018 so na svojem Facebook profilu objavili, da bodo v prihodnje izvedli svojo prvo turnejo \xc4\x8dez lu\xc5\xbeo z imenom Bloodletting North America v sodelovanju s skupinami Arsis, Decrepit Birth, Internal Bleeding, Pyrexia in Angelmaker._NEWLINE_Izid albuma Void in uporaba modernega humorja sta se odrazila tudi v \xc5\xa1tevilu ogledov videospotov na portalu Youtube. Do septembra 2018 si je pesem Void ogledalo \xc4\x8dez 600.000 ljudi, pesem Plague of Immortality \xc4\x8dez 300.000, iz leta 2018 izdanega albuma Deathwish pa si je pesmi Human Defect in Extinction ogledalo \xc4\x8dez 300.000 oziroma \xc4\x8dez 100.000 poslu\xc5\xa1alcev. Uradna facebook stran skupine ima ve\xc4\x8d kot 47.000 v\xc5\xa1e\xc4\x8dkov.\n_START_SECTION_\nHuman Defect in Denise Dame\n_START_PARAGRAPH_\nZaradi nenehnih napadov glasbenega sloga skupine okoli slam death metala, Within Destruction \xc5\xa1aljivo dajejo vtis, da so nenehno pod preiskovanjem slam police; policije, ki prou\xc4\x8duje, ali skupine resni\xc4\x8dno proizvajajo dovolj "slam" glasbo. Tako so pod \xc5\xbeanr vseh svojih pesmi zapisali, da je "pod preiskavo slam policije". Videospot za pesem Human Defect z albuma Deathwish prikazuje \xc5\xbeur v neki hi\xc5\xa1i, kjer prisostvujejo tudi \xc4\x8dlani skupine, dokler noter ne vdre slam policija in jih aretira. _NEWLINE_Poleg humoristi\xc4\x8dne narave videospota pa je slovenski javnosti pozornost vzbudila v videu prisotna slovenska igralka Denise Dame, ki je zaslovela s svojimi vlogi na youtubeu in po\xc5\xbeela predvsem veliko negativne publicitete. Kot so povedali Within Destruction, so videospot posneli \xc5\xa1e pred odkritjem njenih videev lai\xc4\x8dne javnosti in tudi njihov ugled zaradi njene prisotnosti ni bil prizadet.'